P6_TA(2005)0406
Influenssapandemian torjuntastrategia
Euroopan parlamentin päätöslauselma influenssapandemian torjuntastrategiasta
Euroopan parlamentti , joka
— ottaa huomioon perustamissopimuksen 152 artiklan,
— ottaa huomioon ympäristön, kansanterveyden ja elintarvikkeiden turvallisuuden valiokunnan työjärjes-
tyksen 108 artiklan mukaisesti esittämän suullisen kysymyksen O-0089/2005,
— ottaa huomioon komission lausuman,
— ottaa huomioon työjärjestyksen 108 artiklan 5 kohdan,
A. ottaa huomioon, että Maailman terveysjärjestö (WHO) on varoittanut influenssapandemian mahdolli-
suudesta lähitulevaisuudessa,
B. ottaa huomioon, että influenssavirus voi levitä muutamassa päivässä maanosasta toiseen,
C. ottaa huomioon, että influenssaviruksen tehokkaaseen torjumiseen tarvitaan riittävä määrä tehoavia
ihmisten ja eläinten rokotteita ja viruslääkkeitä,
D. ottaa huomioon, että todennäköinen pandemian aiheuttaja on erittäin patogeeninen lintuinfluenssavirus
(H5N1), joka voi ihmisen influenssaviruksen kanssa tapahtuvan mutaation tai yhdistymisen tuloksenamuodostaa erittäin aggressiivisen influenssan, johon olemassa olevat rokotteet eivät tehoa ja jota vartentarvitaan siksi uusi rokote,
E. ottaa huomioon, että influenssapandemian suurin riski ilmenee niissä Aasian maissa, joissa tämä erittäin
patogeeninen viruskanta on levinnyt kahden vuoden ajan, vaikka toimivaltaiset viranomaiset ovat yrit-täneet saada sitä kuriin; siksi näiden maiden tukeminen on kansainvälisen solidaarisuuden lisäksi myösEU:n omien etujen mukaista;
F. ottaa huomioon, että uusien rokotteiden kehittäminen ja valmistaminen on vaikeaa ja kallista ja siihen
voi kulua vähintään kuusi kuukautta siitä, kun virus on eristetty ja tutkittu,
G. ottaa huomioon, että riskiä lintuinfluenssaviruksen yhdistymisestä kausiluonteiseen influenssaan voi-
daan vähentää varmistamalla, että kaikki lintuinfluenssaviruksen tartunnalle eniten alttiit henkilöt onrokotettu kausiluonteista influenssaa vastaan,
H. katsoo, että maissa, joissa ei valmisteta rokotteita, on huomattava vaara, että rokotteita ei toimiteta
riittävästi, ne jakautuvat epätasaisesti ja toimituksia joudutaan odottamaan,
I. katsoo, että pandemian ilmeneminen EU:n ulkopuolella aiheuttaisi myös vakavan terveysriskin Euroo-
pan unionin kansalaisille,
J. katsoo, että jäsenvaltioiden vastuulla on influenssapandemian ehkäisemiseen ja siihen varautumiseen
tarvittavien toimenpiteiden toteuttaminen, mutta komission tehtävänä on koordinoida toimintaa;
1. pitää WHO:n sekä tautien ehkäisyn ja valvonnan eurooppalaisen keskuksen (ECDC) varoituksia mah-
dollisesti puhkeavasta influenssapandemiasta erittäin vakavina; korostaa, että influenssan puhkeaminen jos-sakin jäsenvaltiossa tai EU:n lähialueilla aiheuttaisi välittömän terveysuhan koko Euroopan unionille;
2. vaatii jäsenvaltioita ryhtymään kaikkiin tarvittaviin toimiin, joilla estetään H5N1-viruksen yhtyminen
ihmisestä toiseen tarttuvaan flunssavirukseen; pitää siksi ensiarvoisen tärkeänä siipikarja-alalla ja siihen liit-tyvillä aloilla työskentelevien henkilöiden rokottamista;9.11.2006 FI C 272 E/437 Euroopan unionin virallinen lehti
Keskiviikko 26. lokakuuta 2005
3. korostaa, että tässä yhteydessä etusijalle on asettava ihmisiin tapahtuvan tartunnan varalta tehtävät
hätäsuunnitelmat ja että tällaisissa hätäsuunnitelmissa on pyrittävä:
— varmistamaan tarvittava koordinointi jäsenvaltioiden välillä,
— varmistamaan EU:n ulkopuolisten maiden riittävä kuuleminen ja tiedonvaihto,
— välttämään paniikki suuren yleisön keskuudessa,
— torjumaan kaikki lintujen kaupankäynti, jota saattaa ilmetä, jos vaaratilanne todella syntyy,
— määrittelemään alueet, jotka on ensimmäiseksi eristettävä,
— yksilöimään väestöryhmät, jotka on ensimmäiseksi rokotettava,
— varmistamaan ihmisten influenssapandemiassa tarvittavien tuotteiden oikeudenmukainen ja yleinen
jakelu,
— tarjoamaan väestölle tehokkaan tiedonvälitys- ja tiedotusstrategian;
4. kehottaa neuvostoa pääsemään yhteisymmärrykseen influenssaa koskevista valmiussuunnitelmista,
joilla turvataan kaikkien jäsenvaltioiden sitoutuminen; näissä suunnitelmissa olisi oltava etukäteisosto-
sopimukset rokotteiden ja viruslääkkeiden riittävän saatavuuden varmistamiseksi pandemian puhjetessa
sekä antibioottien saamiseksi jälki-infektioiden hoitoon; kehottaa neuvostoa toimimaan viipymättä ja toimit-tamaan suunnitelmat komissiolle; kehottaa kaikkia jäsenvaltioita saattamaan suunnitelmansa reaaliaikaistensimulaatioiden tulosten sekä WHO:n ja ECDC:n uusien suositusten mukaisiksi ja ilmoittamaan muutoksistakomissiolle;
5. kehottaa komissiota ottamaan aktiivisemman koordinointiroolin läheisessä yhteistyössä ECDC:n kanssa
ja tukemaan jäsenvaltioiden toimia tarjoamalla teknistä neuvontaa valmiussuunnittelua varten; kehottaakomissiota raportoimaan säännöllisesti Euroopan parlamentille tilanteen kehittymisestä ja varastossa olevienrokotteiden määrästä;
6. kehottaa komissiota panemaan täytäntöön yhdessä ECDC:n kanssa kattavan tiedotusstrategian, jota
sovelletaan pandemiatapauksessa;
7. korostaa, että keskeinen tekijä tehokkaan valmistautumisen kannalta on rokotteiden ja viruslääkkeiden
kehittäminen ajoissa ja valmistaminen riittävässä määrin; kehottaa komissiota ja jäsenvaltioita ryhtymään
yhteistyöhön lääketeollisuuden kanssa, jotta voidaan varmistaa, että uusia rokotteita pystytään valmistamaanmahdollisimman nopeasti, kun lyhin mahdollinen aika on tutkijoiden mukaan kolmesta kahdeksaan kuu-kautta;
8. kehottaa jäsenvaltioita lisäämään influenssarokotteen kattavuutta ennen pandemiaa WHO:n suositusten
mukaisesti, mikä myös kannustaa lääketeollisuutta laajentamaan tuotantokapasiteettiaan siten, että se voikattaa odotettavissa olevan rokotetarpeen pandemian puhjetessa; kehottaa jäsenvaltioita kohdentamaanosan ensimmäisistä rokotuksista siipikarjankasvattajille, jotta vähennettäisiin ihmisten ja lintujen influenssa-virusten yhdistymismahdollisuutta yhdessä tärkeimmistä yhtymäkohdista; muistuttaa jäsenvaltioita siitä, ettärokotteiden ja viruslääkkeiden varastoiminen pandemian varalta maksaa vähemmän kuin pandemian aiheut-tamat seuraukset, ellei rokotteita ole;
9. huomauttaa, että jäsenvaltioilla on käytettävissä hyvin erisuuruisia summia rokotteiden ja viruslääkkei-
den varastointiin ja lääketeollisuuden kanssa tehtäviin etukäteisostosopimuksiin; ehdottaa, että komissio har-kitsisi mahdollisuutta käyttää EU:n solidaarisuusrahastoa varautumisvälineenä, jonka turvin voidaan ryhtyä
ennalta ehkäiseviin toimiin influenssapandemiaan varautumiseksi; esimerkkinä mainittakoon uusien rokot-
teiden tuotanto ja uusien testausmenetelmien kehittäminen;
10. kehottaa komissiota huolehtimaan jatkuvasta tiedonvaihdosta lintuinfluenssamaiden kanssa; katsoo,
että Euroopan unionin pitäisi auttaa lintuinfluenssamaita tehostamaan riskiarviointejaan ja lisäämään taudintorjumisvalmiutta;
11. toteaa, että tartuntojen pääasiallinen lähde on edelleen Kaakkois-Aasian maissa; pyytää siksi komis-
siota ja neuvostoa taloudelliseen ja tieteelliseen yhteistyöhön Kaakkois-Aasian maiden kanssa tämän pää-asiallisen lähteen hävittämiseksi, etenkin kun mahdollisuudet viruksen muuttumiselle ovat erittäin suuret;C 272 E/438 FI 9.11.2006 Euroopan unionin virallinen lehti
Keskiviikko 26. lokakuuta 2005
12. kehottaa komissiota ja jäsenvaltioita lisäämään tukeaan lintuinfluenssaviruksesta tällä hetkellä eniten
kärsiville maille ja antamaan tehokasta teknistä tukea viruksen pitämiseksi kurissa ja vähentämään sen mah-dollisuuksia muuttumiseen tai yhdistymiseen sellaiseksi virukseksi, joka voisi käynnistää pandemian;
13. kehottaa komissiota ja jäsenvaltioita tukemaan rokotusohjelmaa kaikille lintuinfluenssasta kärsivien
maiden siipikarjankasvattajille, jotka ovat ihmisten ja lintujen influenssavirusten yhdessä tärkeässä yhtymä-
kohdassa, jossa voisi kehittyä maailmanlaajuisen pandemian aiheuttava kanta;
14. kehottaa komissiota esittämään suunnitelman, jonka avulla taataan rokotteiden ja viruslääkkeiden
nopea ja tehokas jakaminen pandemian puhjetessa, jotta pandemian leviäminen voidaan estää, ottaen huo-mioon erityisesti ne jäsenvaltiot, jotka eivät ole rokotteiden ja viruslääkkeiden valmistajamaita;
15. korostaa, että tarkastukset, muuttolintujen vaellusreittien tutkiminen, eläimille tehtävät pistokokeet ja
lintuinfluenssaa vastaan rokottaminen voivat tehokkaasti täydentää sairauden hallintatoimia; pitää siksimyönteisenä komission äskettäistä ehdotusta uudeksi direktiiviksi, joka koskee yhteisön toimia lintuinfluens-san torjumiseksi ja jossa rokotuksilla on näkyvämpi rooli taudin torjumisessa; vaatii jäsenvaltioita käyttä-mään tätä välinettä sopivimmalla tavalla ja vähentämään eläinten joukkoteurastuksia mahdollisimman pal-jon; kehottaa kaikkia siipikarja-alan toimijoita vastuullisuuteen tässä asiassa ja takaamaan yhtä laillarokotetuista ja rokottamattomista eläimistä saatavien tuotteiden myynnin;
16. kehottaa neuvostoa hyväksymään suunnitelman siitä, miten estetään influenssan leviäminen maasta
toiseen rajoittamalla kansainvälistä matkailua, ja laatimaan suunnitelmat satamissa ja lentokentillä suoritetta-via terveystarkastuksia varten;
17. kehottaa terveysasioita käsittelevää neuvostoa antamaan komissiolle valtuudet ryhtyä hätätoimiin
24 tunnin kuluessa, jos influenssapandemia saapuu EU:n tai sen naapurivaltioiden alueelle ottamalla esi-merkiksi lentokentillä käyttöön karanteeni- ja desinfiointitoimia virustartuntojen alueelta saapuville lennoillesekä hyväksymällä matkustusrajoituksia;
18. kehottaa komissiota tukemaan kolmansiin maihin, etenkin Aasian maihin, suunnattavia ehkäiseviä
sekä yhteistyö- ja teknisen avun toimia, jotta varmistetaan ennaltaehkäisevien ja kartoitustoimien toteuttami-nen maissa, joissa lintuinfluenssa on puhjennut;
19. kehottaa komissiota auttamaan jäsenvaltioita laatimaan suunnitelmat karanteenijärjestelyjä varten;
20. kehottaa Euroopan unionin toimielimiä laatimaan omat valmiussuunnitelmansa;
21. vaatii jäsenvaltioita ilmoittamaan tehokkaasti kansalaisilleen taudin levittämistä matkoilla koskevista
riskeistä;
22. vaatii jäsenvaltioita ja komissiota myöntämään varat, joilla tuetaan Kaakkois-Aasian maita taudin
torjunnassa asiantuntemuksen ja rahoituksen avulla;
23. kehottaa puhemiestä välittämään tämän päätöslauselman neuvostolle, komissiolle ja jäsenvaltioille.9.11.2006 FI C 272 E/439 Euroopan unionin virallinen lehti
Keskiviikko 26. lokakuuta 2005